Sledujte nás na Instagrame@hospodarske_noviny
Kolumbijské bezpečnostné zložky zaistili najmenej osem ton kokaínu na severozápade Kolumbie. Informovala o tom v nedeľu agentúra DPA s odvolaním sa na zdroje z kolumbijskej armády.
Kolumbijský prezident Juan Manuel Santos na sociálnej sieti Twitter povedal, že išlo o najväčší objav drog v histórii tejto juhoamerickej krajiny.
Narkotiká boli objavené v provincii Antioquia, informoval denník El Tiempo s odvolaním sa na kolumbijské úrady.
Kokaín údajne patrí zločineckej organizácii Los Urabeňos, ktorá je v Kolumbii považovaná za jednu z najmocnejších a ktorá naberá svojich členov spomedzi bývalých bojovníkov pravicových polovojenských zoskupení.
Denný prehľad správ emailom
Dostávajte každý deň nové informácie zo sveta politiky, ekonomiky a biznisu.
Pred zadaním e-mailovej adresy si prečítajte pravidlá ochrany osobných údajov a používania cookies. Súhlas na odoberanie noviniek môžete kedykoľvek odvolať.